[{"text_idx": "#000000", "text": "U\u0308hel pa\u0308eval vo\u0303ttis A\u0308ripa\u0308eva portaal Sekreta\u0308r.ee minuga u\u0308hendust. Nad olid lugenud minu \u201cMina, sekreta\u0308r\u201d lugu ja kuna Sekreta\u0308ride pa\u0308ev oli la\u0308henemas, pakuti mulle persooniloo vo\u0303imalust."}, {"text_idx": "#000002", "text": "Ligi 30aastase staaz\u030ciga assistent Ewa-Kaisa Plakk on kunsti poole kaldu kontorihaldjas, kes tunneb ro\u0303o\u0303mu oma to\u0308o\u0308st ja elust ning usub, et head sekreta\u0308ri on raskem leida, kui keskpa\u0308rast keskastmejuhti."}, {"text_idx": "#000011", "text": "Ma\u0308letan aastatetagust juhtumit, kui kontoris olid ku\u0308lalised. Ettevo\u0303tte juht tutvustas ko\u0303iki, sh koristajat ja see oli armas. Mind ei pane inimest austama tema tiitel ega ka\u0308skkiri. Inimese mo\u0303o\u0303de on inimene ise. Tahate vo\u0303i mitte, aga u\u0308hel hetkel taandatakse vo\u0303rrand ja meist saab nimi ja daatum. Ma pole ta\u0308nini na\u0308inud kalmistul kivi, millel ilutseks kiri \u201eSiin puhkab tegevjuht!\u201c. Seega olge inimesed, sest mida madalamal positsioonil inimene on, seda haavatavam ta vo\u0303ib olla."}, {"text_idx": "#000013", "text": "Milline on parim tunnustus juhilt? Parim tunnustus on aastatetagune, mil o\u0308eldi, et olen ajudega assistent!"}, {"text_idx": "#000017", "text": "Kuidas sul o\u0303nnestub enese kehtestamine? Olen va\u0308ga ha\u0308sti omandanud oskuse olla kannatlik. Vahetevahel olen kohtunud inimestega, kellele meeldib teiste peal jalgu pu\u0308hkida, aga lo\u0303pmatult ma seda teha ei lase. Kui ma na\u0308en, et kellelegi tehakse haiget, sekkun alati. Inimesel peab olema \u201eselgroog\u201c, siis suudab ta end ka kehtestada. Ilmselt tuleb see ka kogemuste ja vanusega. Nippe ma anda ei oska, sest igal meist on oma lugu. Mo\u0303ni kaitseb end ise ja mo\u0303nda kaitstakse."}, {"text_idx": "#000018", "text": "Millised on sinu hobid? Mis paneb silmad sa\u0308rama? Mulle meeldib kirjas ja kunstis kulgeda. Olen olnud ajakirja Tervis Pluss kaasautor ja Jazzkaare vabatahtlik erinevate u\u0308rituste kajastamisel. Ta\u0308nu nendele huvidele valmis eelmisel aastal ka minu koduleht . Igal kolmapa\u0308eval ilmub blogipostitus, milles kirjutan sellest, mis mind puudutab. Ma ei kirjuta n-o\u0308 tellimuslugusid, sest ei saa kirjutada asjadest, mis mulle ei meeldi vo\u0303i millesse ma ei usu."}, {"text_idx": "#000019", "text": "Lisaks liigutamine \u2013 pilatese ja kepiko\u0303nniga olen tegelenud viimased u\u0308ksteist aastat. Hetkel otsin endale sobivat joogatundi ja vahel olen mo\u0303elnud naasta tagasi taiji juurde. Kui valdava osa pa\u0308evast istuda kontoris to\u0308o\u0308laua taga, on va\u0308hemalt minul karjuv vajadus minna o\u0303ue ko\u0303ndima ja end tuulutama."}, {"text_idx": "#000020", "text": "Millised on sinu ilunipid, et iga pa\u0308ev va\u0308rske ja kaunis va\u0308lja na\u0308ha? Selleks, et hea va\u0308lja na\u0308ha, peab olema raske elu ja head geenid. Kindlasti ei tohi end ka\u0308est lasta ja paksuks su\u0308u\u0308a. Lisanduvad kilod kaotavad inimese na\u0308o ja vanuse lisandudes on kaalu langetamine problemaatilisem. Kaalun end igal esmaspa\u0308eval ja vastavalt na\u0308htud numbrile korrigeerin kas so\u0308o\u0308mist vo\u0303i liikumist. Mul on hea kosmeetik, kelle juures olen ka\u0308inud kolmku\u0308mmend aastat n-o\u0308 korralises hoolduses. See on kvaliteetaeg. Mida vanemaks saad, seda rohkem tuleb endast hoolida. Pu\u0308u\u0308an igal o\u0303htul va\u0308hemalt kell 11 magama minna ja une arvelt pole ma no\u0303us kompromisse tegema. See peab ikka hea pidu olema, kus ma hommikuni tantsin. Ja loomulikult aitab Este\u0301e Lauderi huulepulk alati sa\u0308rada. Lisaks igapu\u0308hapa\u0308evane saun."}, {"text_idx": "#000021", "text": "Millised on pikemad tulevikuplaanid ja unistused? See on to\u0303sine teema. Viieku\u0308mneseks saades avastad, et oled \u201ela\u0308taki\u201c keset elu. To\u0303dedes, et heal juhul on kvaliteetset eluaega umbes kaksku\u0308mmend aastat. Seoses sellega ei kerki aktuaalseks to\u0308o\u0308alased ambitsioonid, vaid pigem mo\u0303te, et kas nu\u0308u\u0308d vo\u0303i mitte kunagi. Selles vanuses ei ole enam unistusi, vaid on otsused. Ega asjata pole Jaan Kross soovitanud, et kui tahad siin ilmas midagi a\u0308ra teha, alusta kohe!"}, {"text_idx": "#000022", "text": "Loodetavasti ilmub kunagi ka mo\u0303ni raamat minu sulest. Nagu na\u0308iteks u\u0308heksaku\u0308mnendate autoa\u0308rist ja/vo\u0303i meie kauaaegsest naisteklubist. Maailma on kreenis ja tuleb elada hetkes. Keegi meist ei tea, mis juhtub homme. Kuidas me selles hulluses ellu ja\u0308a\u0308me, na\u0308itab aeg. Po\u0303hiline, et tervist oleks."}, {"text_idx": "#000023", "text": "Milline on to\u0303eliselt sa\u0308rav ja hea sekreta\u0308r? Ilu on vaataja silmades. Ka siis, kui need on suletud! Hea sekreta\u0308ri definitsioon oleneb defineerijast. Kindlasti oskab hea sekreta\u0308r na\u0308ha suurt pilti ja julgeb vajadusel sekkuda. U\u0308ks on kindel, et sa\u0308ravas ettevo\u0303ttes on alati kergem sa\u0308rada."}]